Studiu: Vitamina C+Zinc nu te protejează de coronavirus. Ce se întâmplă dacă faci exces de suplimente.
Vitamina C şi Zincul nu reduc simptomele de Covid-19. Un studiu din Jama Network arată că suplimentele nu au beneficii pentru Covid-19. Vitamina C şi Zincul reduc simptomele pentru răcelile uşoare.
Ai luat luni de zile vitamina C şi Zinc ca să te protejeze de coronavirus? Nu ţi-au făcut rău, dar nici nu te-au ajutat. Şi nu ajută nici dacă te îmbolnăveşti de Covid-19.Un studiu publicat în revista Jama arată că bolnavii de Covid-19 care erau la domiciliu şi erau trataţi cu aceste suplimente nu aveau nici un beneficiu faţă de cei care se hidratau şi se odihneau.Mai rău, cei care au făcut exces de vitamina C şi zinc au avut mai multe simtome grastro-intestinale: greaţă, diaree, dureri de stomac. Rezultatele au fost atât de proaste, încât studiul a fost oprit.Medicii încearcă acum să vadă dacă măcar vitamina D este sau nu utilă, după ce studiile care îi arătau eficienţa au alternat cu cele care spuneau că nu ajută în cazul Covid-19.Dar să ştii că, în cazul răcelilor uşoare, vitamina C reduce durata bolii cu 8% la adulţi şi cu 14% la copii. Iar dacă iei zinc în prima zi când ai semne de răceală, durata simptomelor scade cu numai o zi.